ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση καθιέρωσης υπερωριακής εργασίας  απασχόλησης
διοικητικών
υπαλλήλων
της
Κεντρικής Υπηρεσίας και Περιφερειακών Υπηρεσιακών Μονάδων του Νομικού Συμβουλίου του
Κράτους (Ν.Σ.Κ.), για το πρώτο (Α’ ) εξάμηνο έτους
2024.
Κατανομή προσωπικού στο Γενικό Επιτελείο
Ναυτικού/ΠΝ (Υπουργείο Εθνικής Άμυνας).
Κατανομή προσωπικού στο Υπουργείο Υποδομών και Μεταφορών.
Κατανομή προσωπικού στο Υπουργείο Μετανάστευσης και Ασύλου.
Ορισμός Διατάκτη και μεταβίβαση της άσκησης αρμοδιοτήτων του διατάκτη δαπανών του
Αρχαιολογικού Μουσείου Θεσσαλονίκης μέχρι
του ποσού της απευθείας ανάθεσης.
Τροποποίηση της απόφασης της υπό στοιχεία
ΕΕΤΤ ΑΠ 991/4/17-5-2021 «Κανονισμός Γενικών
Αδειών» (Β’ 2265).
ΑΠΟΦΑΣΕΙΣ
Αριθμ. απόφ. 57
(1)
Έγκριση καθιέρωσης υπερωριακής εργασίας - απασχόλησης διοικητικών υπαλλήλων της
Κεντρικής Υπηρεσίας και Περιφερειακών Υπηρεσιακών Μονάδων του Νομικού Συμβουλίου
του Κράτους (Ν.Σ.Κ.), για το πρώτο (Α’ ) εξάμηνο έτους 2024.
Ο ΥΠΟΥΡΓΟΣ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
Έχοντας υπόψη:
α) Του ν. 4831/2021 «Οργανισμός Νομικού Συμβουλίου του Κράτους (Ν.Σ.Κ.) και κατάσταση των λειτουργών
και των υπαλλήλων του και άλλες διατάξεις» (Α’ 170) και
ιδίως του άρθρου 115,
β) του ν. 5077/2023 «Κύρωση του κρατικού προϋπολογισμού οικονομικού έτους 2024» (Α’ 209),
γ) του ν. 4270/2014 «Αρχές Δημοσιονομικής Διαχείρισης και Εποπτείας (ενσωμάτωση της Οδηγίας 2011/85/
ΕΕ) - Δημόσιο Λογιστικό και Άλλες Διατάξεις» (Α’ 143),
δ) του ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες επεί-
γουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων»
(Α’ 176) και ιδίως του άρθρου 20,
ε) του π.δ. 80/2016 «Περί Ανάληψης υποχρεώσεων από
τους Διατάκτες» (Α’ 145),
στ) του άρθρου 90 του Κώδικα Νομοθεσίας για την
Κυβέρνηση και τα Κυβερνητικά Όργανα (π.δ. 63/2005,
Α’ 58) όπως διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133),
ζ) του π.δ. 51/2022 «Αρμοδιότητες των Διευθύνσεων
της Κεντρικής Υπηρεσίας του Νομικού Συμβουλίου του
Κράτους (Ν.Σ.Κ.)» (Α’ 123),
η) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
θ) του π.δ. 82/2023 «Μετονομασία Υπουργείου-Σύσταση και μετονομασία Γενικών Γραμματειών-Μετα-
φορά αρμοδιοτήτων, υπηρεσιακών μονάδων και θέσεων προσωπικού-Τροποποίηση και συμπλήρωση του
π.δ. 77/2023» (Α’ 139).
2. Την υπ’ αρ. 177/10-04-2023 απόφαση της Προέδρου
του Ν.Σ.Κ. με θέμα «Τοποθέτηση Προϊσταμένων στις Διευθύνσεις της Κεντρικής Υπηρεσίας του Ν.Σ.Κ.
3. Την υπό στοιχεία 2/31029/ΔΕΠ/6-6-2016 εγκύκλιο
του Υπουργείου Οικονομικών-Γ.Λ.Κ./Γενικής Διεύθυνσης Δημοσιονομικής Πολιτικής και Προϋπολογισμού/
Διεύθυνσης Εισοδηματικής Πολιτικής «Παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015» (ΑΔΑ: ΩΛ9ΣΗ-ΟΝΜ).
4. Την υπ’ αρ. 181527/18-12-2023 (ΑΔΑ: 609ΩΟΡΡΕΔΜΥ) απόφαση του Υπουργού Εθνικής Οικονομίας
και Οικονομικών, περί κατανομής των πιστώσεων του
προϋπολογισμού οικονομικού έτους 2024 του Νομικού
Συμβουλίου του Κράτους (Ειδικός Φορέας 1024-4010000000), σε επιμέρους ελαχιστοβάθμιους αναλυτικούς
λογαριασμούς εξόδων.
5. Την υπ’ αρ. 15323/30-01-2024 βεβαίωση της Διεύθυνσης Οικονομικών Υποθέσεων του Ν.Σ.Κ., σύμφωνα με
την οποία η προβλεπόμενη δαπάνη για την ως άνω υπερωριακή απασχόληση των διοικητικών υπαλλήλων του
Ν.Σ.Κ., για το πρώτο (Α’ ) εξάμηνο του τρέχοντος έτους,
ανέρχεται στο ποσό των ογδόντα τεσσάρων χιλιάδων
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1245
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/21.02.2024
(84.000,00) ευρώ περίπου και θα βαρύνει τον ελαχιστοβάθμιο αναλυτικό λογαριασμό εξόδων 2120201001 του
προϋπολογισμού εξόδων του Ειδικού Φορέα 1024-4010000000 (Ν.Σ.Κ.), οικονομικού έτους 2024, στον οποίο
έχει ήδη προβλεφθεί και υπάρχει εγγεγραμμένη πίστωση
ποσού εκατόν εβδομήντα μιας χιλιάδων (171.000,00)
ευρώ, για όλο το διοικητικό προσωπικό του Ν.Σ.Κ., με ποσοστό διάθεσης 100% και καλύπτεται από την απόφαση
ανάληψης υποχρέωσης, υπ’ αρ. 15048/30-01- 2024, α/α
καταχώρησης 16216/30-01-2024 (ΑΔΑ: 65ΧΚΟΡΡΕ-ΚΓΗ).
7. Την υπ’ αρ. 17070/01-02-2024 πρόταση της Προέδρου του Ν.Σ.Κ., περί της ανάγκης απογευματινής υπε-
ρωριακής απασχόλησης μέχρι εκατόν είκοσι (120) ωρών
ανά υπάλληλο, για εκατόν επτά (107) διοικητικούς υπαλλήλους (κατά ανώτατο αριθμό), που υπηρετούν στην
Κεντρική Υπηρεσία (Κ.Υ.) και μέχρι εξήντα (60) ωρών ανά
υπάλληλο, για σαράντα οκτώ (48) διοικητικούς υπαλλήλους (κατά ανώτατο αριθμό), που υπηρετούν στις Περι-
φερειακές Υπηρεσιακές Μονάδες του, για το πρώτο (Α’ )
εξάμηνο του έτους 2024, προκειμένου να αντιμετωπιστούν έκτακτες υπηρεσιακές ανάγκες που ανακύπτουν:
A) Ως προς την Κεντρική Υπηρεσία.
α. Καθημερινά γίνεται εισαγωγή, διακίνηση και διεκπεραίωση εκατοντάδων εγγράφων, κυρίως δικογράφων,
τα οποία λόγω των δικαστικών προθεσμιών απαιτούν
άμεση διαβίβαση στους χειριστές των υποθέσεων,
Λειτουργούς του Ν.Σ.Κ. και δικηγόρους του Δημοσίου,
καθώς και στις αρμόδιες, κατά περίπτωση, υπηρεσίες,
για τη διαβίβαση απόψεων και στοιχείων. Ιδιαίτερα αυξημένος είναι ο αριθμός των δικογράφων και λοιπών
στοιχείων κτηματολογικών υποθέσεων ιδίως ενόψει της
επικείμενης λήξης της προθεσμίας διόρθωσης αρχικών
εγγραφών, αγωγών τραπεζών για δάνεια που χορηγήθηκαν με την εγγύηση του Ελληνικού Δημοσίου, πινάκων
κατάταξης, δανειστών, αποζημιωτικών αγωγών κατά
το άρθρο 105 ΕισΝΑΚ λόγω φυσικών καταστροφών ή
πυρκαγιών (Μάνδρα, Μάτι), τα οποία συνήθως επιδίδονται ή αποστέλλονται μαζικά στο Ν.Σ.Κ. και χρήζουν
άμεσης διεκπεραίωσης και αποστολής τους προς τα Γραφεία Νομικού Συμβουλίου, τους χειριστές Λειτουργούς
του Ν.Σ.Κ ή τους δικηγόρους του Ελληνικού Δημοσίου,
ώστε να υφίσταται επαρκής χρόνος ορθού χειρισμού
τους προς υπεράσπιση των συμφερόντων του Ελληνικού
Δημοσίου.
β. Γίνεται ηλεκτρονική αποστολή εγγράφων στο Ν.Σ.Κ.
και πέραν του κανονικού ωραρίου, γεγονός το οποίο έχει
διευρύνει χρονικά το ωράριο απασχόλησής τους.
γ. Απαιτείται επιπρόσθετη απασχόληση του διοικητικού προσωπικού προς επίλυση επιμέρους διοικητικών
θεμάτων, με διαρκείς προσαρμογές και βελτιώσεις, κατά
το μεταβατικό στάδιο του ψηφιακού μετασχηματισμού
λειτουργίας του Ν.Σ.Κ., της ηλεκτρονικής διαχείρισης
όλων των διακινούμενων εγγράφων, ενός εξαιρετικά
πολύπλοκου έργου για τα εργασιακά δεδομένα του
Ν.Σ.Κ., της διαχείρισης νέων διαλειτουργικοτήτων, σε
συνδυασμό με τον αυξημένο αριθμό συνταξιοδοτήσεων,
τη μετακίνηση προσωπικού και τη μη πλήρωση εισέτι
των κενών οργανικών θέσεων από το διαγωνισμό του
Α.Σ.Ε.Π.
δ. Εκδίδεται πολλαπλάσιος αριθμός πράξεων εκκαθάρισης δαπανών και πληρωμής χρηματικών ενταλμά-
των μετά την μεταφορά και κατανομή στην Διεύθυνση
Οικονομικών Υποθέσεων του Νομικού Συμβουλίου του
Κράτους όλων των αρμοδιοτήτων του άρθρου 69Γ του
ν. 4270/2014 (Α’ 143), με την υπ’ αρ. 408/27-12-2016 κοινή απόφαση του Υπουργού Οικονομικών, του Αναπλη-
ρωτή Υπουργού Οικονομικών, της Υπουργού Διοικητικής Ανασυγκρότησης και του Προέδρου του Νομικού
Συμβουλίου του Κράτους (Β’ 182/2017).
ε. Υφίσταται ανάγκη συνεχούς συνεργασίας με το Αυτοτελές Γραφείο Προστασίας Δεδομένων του Ν.Σ.Κ. για
τη συμμόρφωσή του με τον Κανονισμό (ΕΕ) 2016/679
του Ευρωπαϊκού Κοινοβουλίου και του Συμβουλίου της
27ης Απριλίου 2016 (GDPR) και τον ν. 4624/2019 για την
προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την
πρόταση θέσπισης νέου κανονιστικού πλαισίου και
έκδοσης ειδικών κανονιστικών πράξεων για τη σωστή
τήρηση, χρήση και εκκαθάριση των αρχείων του Ν.Σ.Κ.
ενόψει του σκοπού των αρμοδιοτήτων του.
στ. Απαιτείται απασχόληση διοικητικού προσωπικού
και πέραν του ωραρίου εργασίας του για να επιτευχθεί
η Ασφάλεια των Συστημάτων Πληροφορικής και Επικοινωνιών του Νομικού Συμβουλίου του Κράτους (Ν.Σ.Κ.),
η παροχή στρατηγικού επιπέδου οδηγιών για τα θέματα
κυβερνοασφάλειάς του, η εγκαθίδρυση, επίβλεψη και
παρακολούθηση του συστήματος διαχείρισης ασφάλειας πληροφοριών και η διασφάλιση της συμμόρφωσής
του με τις αντίστοιχες νομοθετικές και κανονιστικές
ρυθμίσεις.
ζ) Απαιτείται η συνεχής συνδρομή και η συμμετοχή
στις συνεδριάσεις των τεσσάρων (4) Θεματικών Ομάδων
Εργασίας (ΘΟΕ) προετοιμασίας και παρακολούθησης
της υλοποίησης της Φάσης Ανάλυσης Απαιτήσεων για
τη Μελέτη Εφαρμογής του Έργου «Εκσυγχρονισμός
του Ολοκληρωμένου Πληροφοριακού Συστήματος
του Νομικού Συμβουλίου του Κράτους και Αναβάθμιση
Ψηφιακών Υπηρεσιών αυτού» με κωδικό ΟΠΣ 5069398
του Επιχειρησιακού Προγράμματος «Μεταρρύθμιση
Δημόσιου Τομέα» αναφορικά με τη λειτουργία των επιμέρους Υποσυστημάτων και λειτουργιών που πρόκειται
να υλοποιηθούν.
Β) Ως προς τις Περιφερειακές Υπηρεσιακές Μονάδες
του Ν.Σ.Κ. οι οποίες στελεχώνονται, κατά κανόνα, από
έναν μόλις υπάλληλο:
α. Καθημερινά γίνεται παραλαβή, διακίνηση και αποστολή ψηφιακά αλλά και έγχαρτα δεκάδων εγγράφων,
δικογράφων και αποφάσεων, τα οποία λόγω των δικαστικών προθεσμιών απαιτούν την άμεση διεκπεραίωσή
τους για τον αποτελεσματικό χειρισμό των υποθέσεων
που αφορούν. Ιδιαίτερα αυξημένος είναι ο αριθμός των
κτηματολογικών υποθέσεων και των αγωγών τραπεζών,
για δάνεια που χορηγήθηκαν με την εγγύηση του Ελληνικού Δημοσίου.
β. Απαιτείται η καθημερινή μετάβαση στο ταχυδρομείο
για την παραλαβή και αποστολή της αλληλογραφίας, την
ενασχόληση με τα οικονομικά θέματα του Γραφείου και
η ενημέρωση της αρμόδιας Διεύθυνσης της Κεντρικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/21.02.2024
Υπηρεσίας, η μέριμνα για την εύρυθμη λειτουργία του
Γραφείου και η ενασχόληση σε συνεργασία με το αρμόδιο Τμήμα της Κεντρικής Υπηρεσίας για την προμήθεια
αναλώσιμου υλικού, τη συντήρηση των μηχανημάτων
και την επίλυση τεχνικών θεμάτων.
γ. Υφίσταται ανάγκη ψηφιοποίησης εισερχομένων
και εξερχομένων εγγράφων καθώς και όσων φακέλων
δεν έχουν ακόμη ψηφιοποιηθεί, λόγω του μεταβατικού
σταδίου του ψηφιακού μετασχηματισμού λειτουργίας
του Ν.Σ.Κ., που αποτελεί προϋπόθεση για την προβλεπόμενη στο άρθρο 21 παρ. 7 του ν. 4831/2021 σταδιακή
συγχώνευση των Γραφείων Νομικού Συμβουλίου εκτός
της Περιφέρειας Αττικής, δεδομένης της ενασχόλησης
του διοικητικού προσωπικού κατά τη διάρκειά του κανονικού ωραρίου με τις προαναφερόμενες διοικητικής
φύσεως ενέργειες.
δ. Απαιτείται η συνεργασία και η συνεχής επικοινωνία με το Αυτοτελές Γραφείο Προστασίας Δεδομένων
του Ν.Σ.Κ., για να καταστεί εφικτή η συμμόρφωση με
τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
(GDPR) και τον ν. 4624/2019 για την προστασία των φυσικών προσώπων έναντι της επεξεργασίας δεδομένων
προσωπικού χαρακτήρα, ενώ ως διοικητικά υπεύθυνοι,
κατόπιν ορισμού τους από τον Υπεύθυνο Ενεργειακών
Υποδομών του Ν.Σ.Κ. απασχολούνται για την εφαρμογή
των Μέτρων για τη βελτίωση της ενεργειακής απόδοσης
και την εξοικονόμηση ενέργειας στα κτίρια και εγκαταστάσεις που ανήκουν ή χρησιμοποιούνται από το Ν.Σ.Κ.
εγκρίνουμε:
Την καθιέρωση απογευματινής εργασίας - απασχόλησης, σε συνέχεια του κανονικού ωραρίου, για το Α’ εξά-
μηνο του έτους 2024, και ειδικότερα, για το χρονικό
διάστημα από τη δημοσίευση της παρούσας απόφασης στην Εφημερίδα της Κυβερνήσεως μέχρι και την
30-06-2024, για εκατόν επτά (107) κατά ανώτατο αριθμό
διοικητικούς υπαλλήλους που υπηρετούν στην Κεντρική
Υπηρεσία του Ν.Σ.Κ. και για σαράντα οκτώ (48) κατά ανώτατο αριθμό διοικητικούς υπαλλήλους που υπηρετούν
στις Περιφερειακές Υπηρεσιακές Μονάδες του. Οι ώρες
απογευματινής εργασίας δεν μπορεί να υπερβαίνουν
τις εκατόν είκοσι (120) ώρες ανά υπάλληλο για την Κεντρική Υπηρεσία του Ν.Σ.Κ. και τις εξήντα (60) ώρες ανά
υπάλληλο για τις Περιφερειακές Υπηρεσιακές Μονάδες
του. Η κατανομή των ωρών απασχόλησης του ανωτέρω
προσωπικού θα γίνεται κάθε φορά ανάλογα με τις υπηρεσιακές ανάγκες με την ευθύνη, για μεν την Κεντρική
Υπηρεσία των Προϊσταμένων των Διευθύνσεων, για δε
τις Περιφερειακές Μονάδες των Προϊσταμένων αυτών,
με περιγραφή των συγκεκριμένων εργασιών που θα
πραγματοποιηθούν. Οι τελευταίοι είναι υπεύθυνοι για
τον έλεγχο και βεβαίωση της πραγματοποίησης της
υπερωριακής εργασίας και εκτέλεσης των συγκεκριμένων εργασιών, οι δε αποφάσεις τους θα κοινοποιούνται
κάθε μήνα στον Πρόεδρο του Ν.Σ.Κ., στους Νομικούς
Συμβούλους που υπηρετούν στην Κ.Υ. καθώς και στη
Διεύθυνση Διοικητικού και Λειτουργικής Υποστήριξης
για τις Περιφερειακές Υπηρεσιακές Μονάδες του.
Η συνολική δαπάνη της υπερωριακής εργασίας για το
χρονικό διάστημα, που αναφέρεται παραπάνω, ανέρχεται
στο ποσό των ογδόντα τεσσάρων χιλιάδων (84.000,00)
ευρώ περίπου και θα βαρύνει την πίστωση του ελαχιστοβάθμιου αναλυτικού λογαριασμού εξόδων 2120201001
του προϋπολογισμού εξόδων του Ειδικού Φορέα 1024401-0000000 (Ν.Σ.Κ.) οικονομικού έτους 2024, όπου έχει
ήδη προβλεφθεί και υπάρχει εγγεγραμμένη πίστωση
εκατόν εβδομήντα μιας χιλιάδων (171.000,00) ευρώ, για
όλο το διοικητικό προσωπικό του Ν.Σ.Κ., με ποσοστό
διάθεσης 100%, διαθέσιμη, δηλαδή, πίστωση εκατόν
εβδομήντα μιας χιλιάδων (171.000,00) ευρώ.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Φεβρουαρίου 2024
Ο Υπουργός
ΚΩΝΣΤΑΝΤΙΝΟΣ ΧΑΤΖΗΔΑΚΗΣ
Ι
Αριθμ. ΔΙΠΑΑΔ/Φ.Κ./40/2260
(2)
Κατανομή προσωπικού στο Γενικό Επιτελείο
Ναυτικού/ΠΝ (Υπουργείο Εθνικής Άμυνας).
Η ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025» (Α’ 111).
2. Την παρ. 5 του άρθρου 11 του ν. 3833/2010 «Προστασία της εθνικής οικονομίας - Επείγοντα μέτρα για
την αντιμετώπιση της δημοσιονομικής κρίσης» (Α’ 40).
3. Την παρ. 21 του άρθρου ενάτου του ν. 4057/2012
«Πειθαρχικό Δίκαιο Δημοσίων Πολιτικών Διοικητικών
Υπαλλήλων και Υπαλλήλων Νομικών Προσώπων Δημοσίου Δικαίου» (Α’ 54).
4. Το π.δ. 133/2017 «Οργανισμός του Υπουργείου Διοικητικής Ανασυγκρότησης» (Α’ 161).
5. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
6. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
7. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
8. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
9. Τον ν. 3883/2010 «Υπηρεσιακή εξέλιξη και ιεραρχία
των στελεχών των Ενόπλων Δυνάμεων - Θέματα διοίκησης των Ενόπλων Δυνάμεων, Στρατολογίας και συναφείς
διατάξεις» (Α’ 167).
10. Την υπό στοιχεία ΔΙΠΠ/Φ.ΕΠ.1/71/οικ. 4573/
01.03.2011 (Β’ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνη-
σης και Οικονομικών, για τον καθορισμό των προτεραιοτήτων των κριτηρίων κατανομής προσωπικού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/21.02.2024
11. Το υπό στοιχεία Φ.400/8/211549/Σ.354/15.01.2024
αίτημα του Υπουργείου Εθνικής Άμυνας/ΓΕΝ.
12. Την ανάγκη ορθολογικής κατανομής και αξιοποίησης του τακτικού προσωπικού και των λειτουργών που
διορίζονται ή προσλαμβάνονται στους φορείς της παρ. 1
του άρθρου 2 του ν. 4765/2021 (Α’ 6).
13. Το γεγονός ότι από την παρούσα δεν προκαλείται
επιπλέον δαπάνη, αποφασίζουμε:
Την κατανομή μίας (1) Αθλήτριας - Ολυμπιονίκη στο
Γενικό Επιτελείο Ναυτικού/ΠΝ (Υπουργείο Εθνικής Άμυνας), με απονομή της ιδιότητας Εφέδρου εν Ενεργεία
Αξιωματικού βαθμού Σημαιοφόρου.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Φεβρουαρίου 2024
Η Υπουργός
ΝΙΚΗ ΚΕΡΑΜΕΩΣ
Ι
Αριθμ. ΔΙΠΑΑΔ/Φ.Κ./36/20507 π.ε
(3)
Κατανομή προσωπικού στο Υπουργείο Υποδομών και Μεταφορών.
Η ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Την παρ. 21 του άρθρου ενάτου του ν. 4057/2012
«Πειθαρχικό Δίκαιο Δημοσίων Πολιτικών Διοικητικών
Υπαλλήλων και Υπαλλήλων Νομικών Προσώπων Δημοσίου Δικαίου» (Α’ 54).
2. Την παρ. 5 του άρθρου 11 του ν. 3833/2010) «Προστασία της Εθνικής Οικονομίας - Επείγοντα Μέτρα για
την αντιμετώπιση της δημοσιονομικής κρίσης» (Α’ 40).
3. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025» (Α’ 111).
4. Το άρθρο 74 του ν. 5039/2023 (Α’ 83) και την παρ. 3
του άρθρου 2 της από 22/08/2020 Πράξης Νομοθετικού Περιεχομένου όπως κυρώθηκε με το άρθρο 2 του
ν. 4772/2020 (Α’ 211).
5. Το π.δ. 133/2017 «Οργανισμός του Υπουργείου Διοικητικής Ανασυγκρότησης (Α’ 161).
6. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
7. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
8. Το π.δ. 77/2023 «Σύσταση Υπουργείου και Μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευομένων φορέων» (Α’ 130).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ.  82/2023 «Μετονομασία Υπουργείου  Σύσταση και μετονομασία Γενικών Γραμματειών - Με-
ταφορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
11. Την υπό στοιχεία ΔΙΠΠ/Φ.ΕΠ.1/71/οικ. 4573/
01-3-2011 (Β’ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης
και Οικονομικών, για τον καθορισμό των προτεραιοτήτων των κριτηρίων κατανομής προσωπικού.
12. Τις υπ’ αρ. 50/2021 και 31/2022 Πράξεις του Υπουργικού Συμβουλίου.
13. Το υπ’ αρ. 84944/12-12-2023 έγγραφο της Ανώνυμης Εταιρείας Οδικές Συγκοινωνίες (ΟΣΥ Α.Ε).
14. Την ανάγκη ορθολογικής κατανομής και αξιοποίησης του μονίμου και με σχέση εργασίας Ιδιωτικού
Δικαίου Αορίστου Χρόνου προσωπικού που διορίζεται ή
προσλαμβάνεται στους φορείς της παρ. 1 του άρθρου 2
του ν. 4765/2021 (Α’ 6).
15. Το γεγονός ότι από την παρούσα απόφαση κατανομής δεν προκαλείται επιπλέον δαπάνη, αποφασίζουμε:
Την κατανομή διακοσίων δεκαπέντε (215) ατόμων και
ειδικότερα εκατόν εξήντα δύο (162) ατόμων του κλάδου
ΔΕ Οδηγοί Λεωφορείων και πενήντα τριών (53) ατόμων
του κλάδου ΔΕ Τεχνιτών διαφόρων ειδικοτήτων, με σχέση εργασίας Ιδιωτικού Δικαίου Αορίστου Χρόνου, βάσει
των οριστικών πινάκων διοριστέων (Γ’ 3187), όπως διαμορφώθηκαν με την υπ’ αρ. 1018/21-11-2023 απόφαση
του Β’ Τμήματος του Α.Σ.Ε.Π., από Επιλαχόντες της Προκήρυξης 1/2020 (ΑΔΑ 9137465ΧΘΞ- ΥΓO), σύμφωνα με
τις διατάξεις του άρθρου 74 του ν. 5039/2023 (Α’ 83) και
την παρ. 3 του άρθρου 2 της από 22/08/2020 Πράξης
Νομοθετικού Περιεχομένου,όπως κυρώθηκε με το άρθρο 2 του ν. 4772/2020 (Α’ 211), στην Ο.ΣΥ. Α.Ε. (Υπουρ-
γείο Υποδομών και Μεταφορών).
Η ισχύς της παρούσας αρχίζει από την δημοσίευση
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα,13 Φεβρουαρίου 2024
Η Υπουργός
ΝΙΚΗ ΚΕΡΑΜΕΩΣ
Ι
Αριθμ. ΔΙΠΑΑΔ/Φ.Κ/35/21320 π.ε.
(4)
Κατανομή προσωπικού στο Υπουργείο Μετανάστευσης και Ασύλου.
Η ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Την παρ. 21 του άρθρου ένατου του ν. 4057/2012
«Πειθαρχικό Δίκαιο Δημοσίων Πολιτικών Διοικητικών
Υπαλλήλων και Υπαλλήλων Νομικών Προσώπων Δημοσίου Δικαίου» (Α’ 54).
2. Την παρ. 5 του άρθρου 11 του ν. 3833/2010 «Προστασία της εθνικής οικονομίας - Επείγοντα μέτρα για
την αντιμετώπιση της δημοσιονομικής κρίσης» (Α’ 40).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/21.02.2024
3. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025» (Α’ 111).
4. Το π.δ. 133/2017 «Οργανισμός του Υπουργείου Διοικητικής Ανασυγκρότησης» (Α’ 161).
5. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
6. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
7. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
8. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
9. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
10. Την υπό στοιχεία ΔΙΠΠ/Φ.ΕΠ.1/71/οικ. 4573/
01-3-2011 (Β’ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης
και Οικονομικών, για τον καθορισμό των προτεραιοτήτων των κριτηρίων κατανομής προσωπικού.
11. Τις υπό στοιχεία ΔΙΠΑΑΔ/Φ.ΕΓΚΡ./104/13657/
16-7-2020 και ΔΙΠΠΑΔ/Φ.ΕΓΚΡ./9/21514/20-1-2022 αποφάσεις της Επιτροπής της Πράξης Υπουργικού Συμβου-
λίου 33/2006 και την υπ’ αρ. 42/30-9-2020 Πράξη Υπουργικού Συμβουλίου, όπως τροποποιήθηκε και ισχύει με
όμοιες πράξεις.
12. Το υπ’ αρ. 557116/28-12-2023 αίτημα του Υπουργείου Μετανάστευσης και Ασύλου.
13. Την ανάγκη ορθολογικής κατανομής και αξιοποίησης του τακτικού προσωπικού και των λειτουργών που
διορίζονται ή προσλαμβάνονται στους φορείς της παρ. 1
του άρθρου 2 του ν. 4765/2021 (Α’ 6).
14. Το γεγονός ότι από την παρούσα δεν προκαλείται
επιπλέον δαπάνη, αποφασίζουμε:
Την κατανομή ογδόντα επτά (87) ατόμων, κατηγορίας
Τεχνολογικής Εκπαίδευσης (ΤΕ) διαφόρων κλάδων και
ειδικοτήτων, βάσει του οριστικού πίνακα διοριστέων του
Α.Σ.Ε.Π. που δημοσιεύθηκε στο ΦΕΚ (Γ’ 3287/2023) και
κυρώθηκε με την υπ’ αρ. 1051/30-11-2023 απόφαση του
Α’ Τμήματος του Α.Σ.Ε.Π., κατόπιν έκδοσης της υπ’ αρ.
2Κ/2022 Προκήρυξης (Α.Σ.Ε.Π. 8), στο Υπουργείο Μετανάστευσης και Ασύλου.
Η ισχύς της παρούσας αρχίζει από τη Δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα,13 Φεβρουαρίου 2024
Η Υπουργός
ΝΙΚΗ ΚΕΡΑΜΕΩΣ
Αριθμ. οικ. 364
(5)
Ορισμός Διατάκτη και μεταβίβαση της άσκησης αρμοδιοτήτων του διατάκτη δαπανών του
Αρχαιολογικού Μουσείου Θεσσαλονίκης μέχρι
του ποσού της απευθείας ανάθεσης.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΑΡΧΑΙΟΛΟΓΙΚΟΥ ΜΟΥΣΕΙΟΥ
ΘΕΣΣΑΛΟΝΙΚΗΣ
Έχοντας υπόψη:
1. Τις διατάξεις του Μέρους Α’ του ν.  5021/2023
«Εκσυγχρονισμός της μουσειακής πολιτικής και ζητημάτων διαχείρισης της πολιτιστικής κληρονομιάς: ίδρυση
μουσείων Ν.Π.Δ.Δ., κρατική ασφάλιση της κινητικότητας
των πολιτιστικών αγαθών, δράσεις του Ο.Δ.Α.Π. και του
Μουσείου Ακρόπολης, ρυθμίσεις ποινικής προστασίας
της πολιτιστικής κληρονομιάς, Συμβούλια του Υπουργείου Πολιτισμού και Αθλητισμού, Μητρώο Προσωπικού
Αρχαιολογικών Εργασιών, λοιπές διατάξεις σχετικά με το
προσωπικό του Υπουργείου Πολιτισμού και Αθλητισμού
και την αντιμετώπιση των συνεπειών της πανδημίας στον
πολιτισμό και άλλες επείγουσες ρυθμίσεις» (Α’ 31), όπως
τροποποιήθηκε ως προς το άρθρο 34 με τις διατάξεις του
άρθρου 118 του ν. 5039/2023 (Α’ 83) και ειδικά την παρ. 2
του άρθρου 13 και την περ. Ιθ της παρ. 1 του άρθρου 17.
2. Την υπό στοιχεία ΥΠΠΟΑ/186752/13-04-2023 απόφαση της Υπουργού Πολιτισμού και Αθλητισμού, με θέμα
«Κάλυψη μεταβατικά των θέσεων του Προέδρου και του
Αντιπροέδρου και διορισμός των λοιπών μελών του Διοικητικού Συμβουλίου του Ν.Π.Δ.Δ. με την επωνυμία
«Αρχαιολογικό Μουσείο Θεσσαλονίκης» (Υ.Ο.Δ.Δ. 347).
3. Την υπό στοιχεία ΥΠΠΟΑ/186783/13-04-2023 απόφαση της Υπουργού Πολιτισμού και Αθλητισμού, με
θέμα «Διορισμός Γενικής Διευθύντριας του Ν.Π.Δ.Δ. με
την επωνυμία “Αρχαιολογικό Μουσείο Θεσσαλονίκης”»
(Υ.Ο.Δ.Δ. 368).
4. Τον ν. 496/1974 «Περί λογιστικού των Νομικών Προσώπων Δημοσίου Δικαίου» (Α’ 204).
5. Το π.δ. 80/2016 «Ανάληψη υποχρεώσεων από τους
διατάκτες» (Α’ 145).
6. Το π.δ. 205/1998 «Περί ορισμού του περιεχομένου
κα του χρόνου ενάρξεως της εφαρμογής του Κλαδικού
Λογιστικού Σχεδίου των Νομικών Προσώπων Δημοσίου
Δικαίου» (Α’ 163).
7. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και τις Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184).
8. Τον ν.  4412/2016 «Δημόσιες Συμβάσεις, έργων,
προμηθειών και υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ» (Α’ 147).
9. Τον ν. 4782/2021 «Εκσυγχρονισμός, απλοποίηση και
αναμόρφωση του ρυθμιστικού πλαισίου των δημόσιων
συμβάσεων, ειδικότερες ρυθμίσεις προμηθειών στους
τομείς της άμυνας και ασφάλειας και άλλες διατάξεις
για την ανάπτυξη, τις υποδομές και την υγεία» (Α’ 36).
10. Τον ν. 4270/2014 «Αρχές Δημοσιονομικής διαχείρισης και εποπτείας (ενσωμάτωση Οδηγίας 2011/85/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/21.02.2024
ΕΕ Δημόσιο λογιστικό και άλλες διατάξεις) όπως
τροποποιήθηκε με τον ν. 4393/2016 (Α’ 106) και συμπληρώθηκε με τον ν. 4438/2016 (Α’ 220).
11. Τον ν. 4336/2015 παρ. Δ’ του άρθρου 2 «Δαπάνες
μετακινούμενων εντός και εκτός επικράτειας» (Α’ 94).
12. Τις διατάξεις τον ν. 5045/2023 «Ενίσχυση του εισοδήματος των μισθωτών, των νέων, της οικογένειας
και της εργασίας - συνταξιοδοτικές ρυθμίσεις και άλλες
επείγουσες διατάξεις» (Α’ 136).
13. Τις διατάξεις του ν. 4354/2015, Κεφάλαιο Β’ «Διατάξεις αρμοδιότητας Υπουργείου Οικονομικών» (Α’ 176).
14. Την υπ’ αρ. 29559/31.01.2024 έγκριση Προϋπολογισμού Οικονομικού έτους 2024 του φορέα «Αρχαιολογικό
Μουσείο Θεσσαλονίκης» (ΑΔΑ: 6Ω6Δ46ΝΚΟΤ-Ι97).
15. Την υπ’ αρ. οικ.256/05.02.2024 εισήγηση του ΑΜΘ
προς το Διοικητικό Συμβούλιο για ορισμό διατάκτη των
δαπανών του Αρχαιολογικού Μουσείου Θεσσαλονίκης.
16. Το υπ’ αρ. οικ.357/14.02.2024 απόσπασμα πρακτικού της 3ης συνεδρίασης του Διοικητικού Συμβουλίου του
Αρχαιολογικού Μουσείου Θεσσαλονίκης της 07/02/2024.
17. Το γεγονός ότι από την εφαρμογή της παρούσας
απόφασης δεν προκαλείται δαπάνη σε βάρος του τακτικού προϋπολογισμού του ΑΜΘ, αποφασίζει:
Τον ορισμό ως Διατάκτη των δαπανών του ΑΜΘ, μέχρι
του ποσού της απευθείας ανάθεσης, της Γενικής Διευθύντριας, Αναστασίας Γκαδόλου του Χρήστου και τη μεταβί-
βαση της άσκησης αρμοδιοτήτων του Διατάκτη, για όλες
τις δαπάνες του Μουσείου, μέχρι του ποσού της απευθείας
ανάθεσης, στην Γενική Διευθύντρια, Αναστασία Γκαδόλου.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 15 Φεβρουαρίου 2024
Η Πρόεδρος
ΝΙΚΗ ΜΑΝΟΥ - ΑΝΔΡΕΑΔΗ
Ι
Αριθμ. 1099/2
(6)
Τροποποίηση της απόφασης της ΕΕΤΤ ΑΠ 991/
4/17-5-2021 «Κανονισμός Γενικών Αδειών»
(Β’ 2265).
Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ
ΚΑΙ ΤΑΧΥΔΡΟΜΕΙΩΝ (Ε.Ε.Τ.Τ.)
Έχοντας  υπόψη:
1. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184),
και ιδίως τα άρθρα 110 σημείο (26), 111, τα σημεία ιγ, ιε,
κε και λγ της παρ. 1 του άρθρου 113, τα άρθρα 120 έως
124, 126, 131, 132, 137 και 138, 169 παρ. 7,
2. τον ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλλες δια-
τάξεις» (Α’ 82), ως ισχύει, ιδίως τα άρθρα 6, 11 και 12
στοιχείο κθ’ και λγ’,
3. την απόφαση υπό στοιχεία ΕΕΤΤ ΑΠ 991/4/
17-5-2021 «Κανονισμός Γενικών Αδειών» (Β’ 2265),
4. την Οδηγία (ΕΕ) (2018/1972) και άλλες διατάξεις»
(Α’ 184) και ιδίως την παρ. 4 του άρθρου 12,
5. την απόφαση υπό στοιχεία ΕΕΤΤ ΑΠ: 1075/9/
12.6.2023 «Διεξαγωγή Δημόσιας Διαβούλευσης αναφορικά με τροποποίηση της απόφασης της ΕΕΤΤ ΑΠ
991/4/17-5-2021 “Κανονισμός Γενικών Αδειών” (Β’ 2265)»,
6. τις υπ’ αρ. ΕΕΤΤ: i) 14702/14.6.2023 φυσικού προσώπου, ii) 14964/19.6.2023 φυσικού προσώπου, iii)
16965/6.7.2023 φυσικού προσώπου, iv) 16965/12.7.2023
φυσικού προσώπου, v) 16962/12.7.2023 του Κέντρου
Προστασίας
Καταναλωτών,
vi)
17141/13.7.2023
της εταιρείας COSMOTE, vii) 17142/13.7.2023 του
ΕΚΠΟΙΖΩ, viii) 17143/13.7.2023 του Συνήγορου του Καταναλωτή, ix) 17139/13.7.2023 της εταιρείας NOVA και
x) 17101/13.7.2023 της εταιρείας Vodafone, απαντήσεις
στην δημόσια διαβούλευση.
7. την υπ’ αρ. ΕΕΤΤ 37335/28.1.2024 εισήγηση της αρμόδιας υπηρεσίας της ΕΕΤΤ,
8. το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
9. και ύστερα από προφορική εισήγηση του Προέδρου
καθηγητή Κωνσταντίνου Μασσέλου, αποφασίζει:
Την τροποποίηση της απόφασης της ΕΕΤΤ υπ’ αρ.
991/4/17.5.2021 «Κανονισμός Γενικών Αδειών» (Β’ 2265)
ως εξής:
Στο τέλος του σημείου α) της παρ. 3.6.1 του Παραρτήματος Β του Κανονισμού Γενικών Αδειών προστίθεται
νέα παράγραφος ως εξής:
«Η επικοινωνία της ΕΕΤΤ με τους παρόχους ηλεκτρονικών επικοινωνιών αναφορικά με τη διαχείριση καταγ-
γελιών και παραπόνων καταναλωτών που υποβάλλονται στην ΕΕΤΤ, γίνεται αποκλειστικά μέσω διαδικτυακής
πλατφόρμας της ΕΕΤΤ. Οι καταγγελίες και τα παράπονα
καταναλωτών κοινοποιούνται στους παρόχους ηλεκτρονικών επικοινωνιών μέσω της πλατφόρμας. Οι πάροχοι
καλούνται να διαχειρίζονται τις καταγγελίες/παράπονα
καταναλωτών σύμφωνα με τα οριζόμενα στο παρόν
σημείο, ενώ θα πρέπει να επισυνάπτουν την ψηφιακή
μορφή της απαντητικής επιστολής στην διαδικτυακή
πλατφόρμα της ΕΕΤΤ.
Οι πάροχοι οφείλουν να αποκτήσουν πρόσβαση στην
ανωτέρω πλατφόρμα εντός τριών (3) μηνών από την
θέση σε ισχύ της παρούσας».
2. Την δημοσίευση της παρούσας απόφασης στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 2 Φεβρουαρίου 2024
Ο Πρόεδρος
ΚΩΝΣΤΑΝΤΙΝΟΣ ΜΑΣΣΕΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/21.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201245.pdf | Tokens: 29607]